لا مشت كلي وقف كني بإشاره
واقفن شاف الحلا والزين زانه
والشوارع نورت ليل بنهاره
والخجل فيها حمر والخد بانه
وابرقت يوم التقتني بالبشاره
واثملت شوقي على لمسة حنانه
دقدقت خفقات قلبي كنها غاره
واشعل بقلبي الدلع طلعة لسانه
هالعسل طير خفوقي مع مطاره
وامطر الدنيا سعاده في زمانه
عذبت فيني المخافق والاثاره
في عيونن رجّعت طفل لحضانه
صرت انا واهيا سوا الحب وشعاره
والغلا يسقي بحبي لك وصانه
والقمر يمكن ترى غير مداره
صار بحضاني وانشهد ذا مكانه
لا شِفِت زينك لقيت اجمل حضاره
وان كتبت اسمك سرحت فاحلا دانه
يا زَهَر حبن قطفت اجمل ثماره
حبك احياني وصنته في امانه
يا هلا بسهيل ياللي جا وزاره
واقبل فزينه وخصره مال لانه
واشتياقي غازله دون اي اداره
واستحى فبسمة خجل فيها ميانه
والهوى تاه وتلملم في قطاره
يتبع المزه وسبق قلبي وخانه
يا عسل برّد على شوقي وناره
واسرع لحضني يبي منك صيانه
واغْنجِ فكل الدلع يا بو الشطاره
هالقلب هام وتولع بس عشانه
واحتمل صدري ونيران الحراره
عاشقن يا قلبي وانفاسك جنانه
يا هنوف الزين يا شمع الاناره
يا غرامن في خفوقي لك بنانه